10 fine bryllupslokaler i og omkring København - ALT.dk\nFoto: Getty Images Find de smukkeste rammer til det rustikke, klassiske og alternative bryllup.\nBor du i København, og har du planer om at holde bryllup i en overskuelig afstand til hovedstaden, så tjek disse ti lækre bryllupslokaler ud. Her er både ideer til et klassisk bryllup, et bryllup i rustikke omgivelser og nogle sjove alternativer.\n08. jan. 2017 Livsstil ALT.dk\nNår man skal planlægge et bryllup, er der mange ting, der skal besluttes og planlægges. Hvem skal med, hvilken bryllupskage skal I have og hvordan skal jeres bryllupsinvitationer se ud? For slet ikke at tale om bordkort, bryllupstaler og valg af kirke eller rådhus osv.\nNoget af det første, I skal beslutte er, hvor I skal holde jeres livs fest. Tit er de gode steder booket minimum et år i forvejen, så her handler det om at være ude i god tid og sondere terrænet. Vi har hjulpet jer lidt på vej og fundet 10 perfekte bryllupslokaler i København og omegn, som hver især er unikke på deres måde.\nUdsigt over Københavns Havn: Dansk Arkitektur Center\nDette smukke lokale er at finde på Christianshavn, og det ligger lige ud til vandet. Der er en smuk udsigt over Københavns havn, der er bjælker i loftet, og der er er en helt særlig stemning i den gamle bygning, som huser arkitektoniske udstillinger. Holder I jeres bryllup her, er det muligt at få serveret velkomstdrinks og snacks på havnen før middagen. Der er plads til cirka 100 mennesker på DAC, og man køber hele pakken. Som en ekstra bonus er der et lokale med underholdning til børn, og hvis I ønsker en DJ, kan de anbefale en.\nLæs mere om bryllup på DAC her\nAutentisk bryllup i godsets lade: Sonnerupgaard Gods\nSonnerupgaard Gods i Hvalsø har forskellige lokaler til forskellige størrelser selskaber. I 1877-Laden får man det råt, autentisk og romantisk. Man har den helt for sig selv, og der er mulighed for både liveband, dansegulv og helt op til 500 gæster. Hvis man har et stort selskab og ønsker at holde bryllup et sted, hvor gæsterne kan overnatte, er dette sted klart et besøg værd. Man lejer laden inklusiv møbler og service og står selv for forplejning.\nRustikt bryllup i slotsladen på Ledreborg Slot\nLæs mere om slotsladen her\nTilbagelænet romantik og smuk natur: Raadvad Kro\nTæt ved Dyrehaven kun 15 minutter fra København finder man Raadvad Kro. Her kan holde sit bryllup uden at blive forstyrret af by og larm, omgivet af smuk natur. Raadvad Kro tilbyder en række forskellige bryllupspakker og lokaler, så her er lidt for både forskellige budgetter og forskellige størrelser selskaber. Det største selskabslokale kan rumme op til 90 gæster.\nLæs mere om Raadvad Kro her\nVær ærlig overfor koordinatorerne de steder I ser på, så de kan give jer et realistisk tilbud. Det gavner ikke nogen, at I giver et skævt billede af jeres budget og ønsker. Måske viser det sig hen ad vejen, at jeres behov ikke kan mødes, og det er super ærgerligt for alle parter.\nIdyl tæt på byen: Restaurant Bellahøj\nDet ligner ikke et sted, som ligger tæt på byen, men i virkeligheden er man på toppen af København med udsigt over byen på Restaurant Bellahøj i Brønshøj. På den charmerende gamle gule gård kan man få fine prinsessefornemmelser og god mad på den store dag. I den største sal, Riddersalen, kan man sidde op til 220 gæster ved langborde, mens de andre sale er mindre. Renæssancesalen på billedet er den foretrukne til bryllupper, og her kan man være alt fra 35 til mere end 100 gæster.\nLæs mere om Restaurant Bellahøj\nSmuk udsigt og terrasse ud til vandet: Aldershvile Slotspavillion\nEt af de steder, der ligger allerbedst, er nok Aldershvile Slotspavillion. Stedet er placeret lige ud til Bagsværd Sø og har en stor terrasse ud til vandet, som giver mulighed for at holde receptionen i de flotteste rammer. Det største lokale har plads til 75 gæster, men der også mindre lokaler. Her køber man hele pakken, og prisen er meget rimelig.\nLæs mere om slotspavilionen\nOverdådigt prinsessebryllup med gastronomi på menuen: Havreholm Slot\nEr I til det helt store prinsessebryllup, hvor der ikke er sparet på noget, er Havreholm Slot det perfekte valg. Det fine slot i Hornbæk kan servicere op til 120 spisende gæster og tilbyder overnatning til alle i deres gæstehuse. Der er smuk natur, en lille sø og en unik udsigt fra det fine slot.\nLæs mere om Havreholm Slot\nGør jeres bryllup personligt ved at tilføre et element, der er JER. De fleste steder er helt med på, at et bryllup skal være noget særligt. Om det så er en diskokugle i loftet, en fotoboks i hjørnet eller lanterner, der sendes afsted ud i den mørke nattehimmel som et symbol på kærlighed.\nFunky New Yorker stil: Tribeca\nHvis I vil overraske jeres bryllupsgæster, er det en god start, at der står København NV. på jeres bryllupsinvitationer. Nordvest er nemlig alt andet end en klassisk bryllupsdestination. Tribeca overrasker på den gode måde, og bringer noget ungt, hipt og anderledes til dit bryllup. Der er en gårdhave tilknyttet, og indenfor sidder man ved langborde lavet af gamle døre. Hos Tribeca vælger man mellem social dining (små retter til deling) eller en klassisk treretters menu. Der er mulighed for at tage en DJ med, og bar og køkken er åbent, hvilket giver en helt særlig feeling i lokalet. Tribeca kan huse op til cirka 80 bryllupsgæster.\nLæs mere om Tribeca her\nUpoleret og (g)råt: Den Grå Kødby 5e\nInde i Kødbyens bagerste mørke krog finder man et lille lokale med upolerede vægge, langborde, bænke og tilhørende gårdhave med slidte sofaer, paller og lyskæder langs taget. Stedet er til jer, der ønsker et småt og knap så poleret bryllup med maks 45 gæster. Man står selv for maden og for at pimpe lokalet, så der er masser af mulighed for at sætte sit personlige præg på både bryllupslokale og festen.\nLæs mere om 5e her\nHøjt til loftet i Borgergade 111\nInde midt i byen ligger Bygningskulturens Hus, hvor aulaen udlejes til private arrangementer som f.eks. bryllupsfester. De har anretterkøkken, plads til 150 gæster og et ude-område på begge sider af bygningen. Hvis I vil holde bryllup i København K og ikke har krav til grønne omgivelser, er dette sted klart overvejelsen værd.\nLæs mere om Borgergade 111 her\nSe, hvad vi ellers skriver om: Bryllup og København


Fjordavisen.nu » Spentrup: En by lige syd for Mariager\nFlere kommunale byggeprojekter får Realdania-støtte til at skrue op for de grønne ambitioner - Rebild og omegn\nSangsvanernes rejse | Weekendens sang fra Fjordavisen.nu - Hadsund og omegn\nPål Kirkevold og Imed Louati deltog i årets første træning - Hobro og omegn\nTag en vintertur på stranden i Øster Hurup - Øster Hurup og omegn\nRestaurant Volstrup søger ny vært eller værtspar - Hobro og omegn\nChaotic FX i Hadsund får nye kunder under corona - Hadsund og omegn\n65 års fødselsdag | Skelund\nChaotic FX i Hadsund får nye kunder under corona\nSpentrup: En by lige syd for Mariager\nFredag 25. december 2020 kl. 14:00\nKører du lige stik nordpå fra Randers, vil du efter 10 km. støde på den hyggelige provinsby Spentrup, der huser lige knap 2.400 indbyggere. En by der emmer af spændende historie, men som også rummer alt det, der skal til for at kunne have en god hverdag ikke alt for langt fra storbyen Randers.\nFaktisk var Spentrup tidligere stationsby, men er det altså ikke længere i dag. Til gengæld er der busforbindelser til både Randers og Mariager med flere stop igennem byen, og du er derfor ikke længere end en køretur væk fra byen.\nEn by med en spændende historie\nBlot et lille stykke uden for byen (ca. 3 km.) ligger den landskendte Hvidsten Kro. Kroen har faktisk rødder tilbage til 1684 og er dermed Danmarks ældste kro. Derudover har den været epicenteret for Hvidstengruppens tilblivelse og den modstandskamp, der blev ført i Danmark under 2. verdenskrig. Den dag i dag føres kroen stadig videre af Fiil-slægten.\nUdover kroen er byen også hjemby for den tidligere præst og forfatter Sten Steensen Blicher, og hans gamle hjem er stadig at finde i netop denne by. Både den lokale skole og spejdergruppe er opkaldt efter ham. Han er i dag begravet i byens lokale kirkegård.\nHygge, nostalgi og perfekte rammer for børnefamilien\nEr du på udkig efter et hyggeligt landsted, hvor du og din familie for alvor kan slå rødder i skønne naturomgivelser, så er Spentrup det rette sted at kigge mod. Byen er nemlig særdeles børnevenlig med gode pasningstilbud for de mindste i både vuggestue- og børnehavealderen.\nDen lokale skole, Blicherskolen, har ca. 500 elever og rummer klasser hele vejen fra 0.-9. årgang. Derudover er der i forlængelse af skolen en SFO til de mindste børn op til 3. klasse, hvor dit barn får mulighed for at skabe sociale relationer med de andre børn fra skolen. For de ældre børn og teenagere har Randers Ungdomsskole flere hold på netop Blicherskolen.\nByen har alt det nødvendige, der skal til for at kunne have en god og spændende hverdag. Inde byen finder du nemlig indkøbsmuligheder, men der er også plads til shopping for fornøjelsens skyld i byens detailbutikker. Derudover huser byen også et solcenter, bilvask, massør, flere frisører, pizzeria og meget andet. Ønsker du at finde ro og fordybelse fra den travle hverdag, har du Spentrup Kirke tæt på.\nHar du lyst til at blive en aktiv del af foreningslivet eller prøve kræfter med en ny idrætsgren, kan du være med i byens idrætsforening eller badmintonklub. Det er en god måde at blive en del af byens hyggelige fællesskab på, hvor alle kender hinanden, og hvor der altid er god stemning og hygge til alskens arrangementer.\nI byen er der flere grønne oaser rundt omkring, hvor du kan indånde den friske luft, dufte til blomsterne og nyde brumbassen brumme i busken. Med naturen lige omme i baghaven og Randers by i overskuelig afstand, er Spentrup en ideel by for dig, der drømmer om det nostalgiske villakvarter i en ægte ”Familien Danmark-form”.\nSpentrup ligger i Randers Kommune. Læs nyheder fra Randers på Randersidag.dk


3F: Horrible McDonald s-lønninger var ikke gået i Danmark - MX.dk\nAf Marie Tromborg - 30/10-14 11:44\nDanske McDonald's-medarbejdere tjenere mere end dobbelt så meget, som deres amerikanske kolleger. Den dårlige løn ville aldrig blive accepteret i Danmark.\n(Billede: Polfoto/Per Folkver)\nBurgerne er de samme. Pommes friterne er de samme, og arbejdsopgaverne er de samme.\nFastfood-medarbejdere i USA strejker og demonstrerer lige nu over horrible lønninger, de ikke kan leve af.\nFlere i debatten – blandt andet New York Times - har sammenlignet de amerikanske forhold med fastfood-medarbejderes forhold i Danmark, hvor man timelønnen i gennemsnit er mere end dobbelt så høj.\nEn gennemsnitsløn lyder for en medarbejder på McDonald's USA er 48 kroner i timen. Det samme arbejde giver i Danmark giver en løn på 115 kroner i timen.\nAlligevel tjener danske medarbejdere på McDonald's i gennemsnit mere end dobbelt så meget end deres kolleger i USA, der lige nu demonstrerer deres dårlige lønninger.\nSelv om der ikke er nogen mindsteløn fastsat i Danmark, så ville de amerikanske vilkår aldrig være gået herhjemme. Det er Peter Lykke Nielsen, der er overenskomstansvarlig for McDonald's-medarbejdere hos 3F, overbevist om.\n- Det ville aldrig gå i Danmark, for vi har en anden forventning om løn her. Hvis ikke man kan tjene mere end sin SU eller sin kontanthjælp, så er det for mange svært at se et incitament til at arbejde, siger han og fortæller, at man tilbage i 80'erne demonstrerede hver fredag og lørdag i et år for at få bedre vilkår for medarbejderne hos fastfoodkæden.\nLouise Marie Rantzau er tillidsrepræsentant for medarbejderne i Danmark, og hun er også overbevist om, at få ville tage et job hos fastfood-kæden, hvis forholdene lignede de amerikanske.\n- De fleste går på en uddannelse ved siden af deres arbejde her, og derfor er de heller ikke så fokuserede på andet end at tjene nogle penge, mens de er her. Selvfølgelig er det vigtigt for dem, at det er en god chef og et rart, miljø, men hvis tingene ikke passer dem, ville mange nok sige op og så bare finde et andet studiejob, siger Louise Marie Rantzau, der pointerer at den gennemsnitlige medarbejder på den måde adskiller sig meget fra de amerikanske medarbejdere.\nHun mener, at medarbejdere i Danmark bør støtte kollegerne i USA. Blandt andet derfor rejste hun tidligere i år til USA for at gøre opmærksom på de gode forhold medarbejdere i Danmark har.\n- Det er ikke altid dem, der har det dårligt, der skal kæmpe. Nogle gange kan os, der har gode forhold, godt gå ind i kampen for andres vilkår også, siger Louise Marie Rantzau.


Streaming-guide: 5 uundværlige tv-serier til juleferien | Søndagsavisen\n15. dec 2017 Camilla Kristine Filskov, MY DAILY SPACE\nDecember er kold og lang og derfor oplagt til hygge, samvær og fantastiske tv-serier. Men hvad skal man vælge? Her kommer en guide til dig, der leder efter en ny og spændende tv-serie til vintermåneden.\nDecember byder på mange ting: Jul, hygge, afslapning, stress og jag, julegaveindkøb og for nogle endda også eksamensskrivning. Men derfor kommer vi ikke uden om, at december bare er den måned, hvor vi bruger mest tid foran fjernsynet, pakket ind i et tæppe, med en varm kop kakao og gode tv-serier i fjernsynet.\nMen der er så mange tv-serier at vælge imellem, så hvor skal du starte? Streamingland er efterhånden en jungle at finde rundt i, og der kommer stadig flere og flere tv-serier til, hvilket ikke ligefrem gør valget mere overskueligt. Men frygt ikke! Her kommer en streamingguide til december, der gerne skulle gøre valget lidt nemmere for dig.\n1: “11. 22. 63” (Viaplay)\n11.22.63 er en miniserie på otte afsnit, der er baseret på romanen af samme navn, skrevet af Stephen King. Her møder vi Jake Epping, en gymnasielærer, der vælger at rejse tilbage i tiden for at forhindre mordet på USA’s tidligere præsident John F. Kennedy d. 22. november i 1963, hvilket forklarer seriens titel.\nJake spiser dagligt på den lokale diner, og da ejeren, Al, pludselig er alvorlig syg, deler han sin hemmelighed med Jake: Dinerens skabsdør fungerer som en portal til fortiden, nemlig året 1958. Al har selv rejst frem og tilbage i tiden — ligegyldigt hvor længe man befinder sig i 1958, er man nemlig kun væk fra nutiden i to minutter — i håbet om at kunne forhindre mordet på den populære præsident.\nLæs også på MY DAILY SPACE: Anmeldelse af Blindspot: 23 afsnits ren guf til krimijunkierne\nEfter Als død, påtager Jake sig ansvaret for missionen og rejser tilbage til 1958 for at ændre på historiens gang: I de næste fem år lever Jake i fortiden, hvor han allierer sig med den unge Bill. Sammen holder de tæt opsyn med Lee Harvey Oswald for at sikre sig, at han ingen medskyldige har i planlægningen af mordet på J.F.K.\nMen Jake begynder også at nyde fortiden, hvor han slår sig ned i en lille by og bliver lærer. Selvom han er en mand med en misson, falder han pladask for skolens unge bibliotekar, Sadie, og det ændrer alt. Så spørgsmålene er mange! Vælger Jake at blive og leve sit liv i fortiden? Får han stoppet mordet på J.F.K? Og vigtigst af alt: Vil hans rejse tilbage i tiden få konsekvenser for nutiden, som vi kender den?\nDerfor skal du se den: Hvis du har en lille historiker gemt i maven og tiltrækkes af det lidt mystiske og unaturlige krydret med træk fra virkeligheden, så skal du bruge din december på denne serie! Samtidig er 11.22.63 en god blanding af drama, spænding, krimi og et strejf af romantik, hvilket i det her tilfælde har været opskriften på succes.\n2: “The Fosters” (Viaplay)\nThe Fosters, der blandt andet har Jennifer Lopez som producer, handler om den moderne familie, der består af to mødre, én biologisk søn, to adoptivbørn og to plejebørn. Serien skildrer alle de problematikker, som nutidens familier kan risikere at stå overfor, bare med et ekstra twist, da familien består af et lesbisk par og fem børn, der udover de alminelige teenageproblemer også kæmper med det amerikanske retssystem og deres biologiske forældre.\nAllerede fra start introduceres nogle af de problemer, der opstår, når du som familie vælger at åbne dit hjem for plejebørn. Men undervejs som serien udspiller sig, bliver indblikket i de forskellige familiemedlemmers hverdag og problemer uddybet, og du bliver opslugt af et spændende, dramatisk og relaterbart univers.\nLæs også på MY DAILY SPACE: Naomi Watts er er sexet og måske syg psykoterapeut i “Gypsy” på Netflix\nSelvom The Fosters ved første øjekast virker som endnu et teenagedrama, der handler om irriterende og utilpassede unge på bedste b-films manér, så har serien så utrolig meget mere at byde på. Hvor mange andre serier måske holder sig til overfladen og undgår kontroversielle temaer, skildrer The Fosters seksualitet, religion, racisme, sygdom, fejl i retssystemet, voldtægt og ikke mindst, hvad der definerer, hvornår man er en familie.\nDerfor skal du se den: Serien er til dig, der elsker serier som One Tree Hill, hvor du bliver dybt inddraget i karakterernes liv og udfordringer. Serien er ikke kun underholdende, men også oplysende. De emner, der belyses, kan muligvis lære dig noget nyt, eller give dig et nyt syn på tingene, og derfor er The Fosters en klar anbefaling værdig. Så hvis du vil blive rørt, underholdt, vred og fuldstændig klistret til skærmen i december, så er det her serien for dig.\n3: “Designated Survivor” (Netflix)\nVi kender alle sammen Kiefer Sutherland fra 24 timer, hvor han blev verdenskendt for sin rolle som Jack Bauer. Men i Designated Survivor, får vi lov til at opleve ham i en helt anden rolle.\nHer ser vi ham nemlig som Tom Kirkman, en lavtstående by- og boligminister, der oplever at blive fyrret fra sin marginale ministerrolle om morgenen, for efterfølgende at blive forfremmet til præsident senere på aften.\nDet sker efter et terrorangreb, der jævner Capitol Hill med jorden, den dag, præsidenten holder sin State of the Union- tale for kongressen, hvor alle medlemmer af regeringen altså er tilstede — undtagen Tom Kirkman, der ved sin fyrring tidligere på dagen også blev udnævnt “Designated Survivor”, hvilket betyder, at han er det kabinetsmedlem, der er udvalgt som den eneste overlevende, og dermed landets fremtidige leder, hvis præsidenten og de øvrige ledere skulle udsættes for en angreb.\nLæs også: Streamingguide: December står på vikinger, en ung Obama og meget mere\nNetfliw-serien har flere kendisser på rollelisten. Udover Kiether Sutherland er også Natascha McElhone (Californication), Kal Penn (How I Met Your Mother) og Maggie Q (Divergent) med.\nTom Kirkman, der er en forsigtig og knap så autoritær familiefar, bliver pludselig eskorteret til Det Hvide Hus, hvor han med det samme sværges i ed, som USA’s nye præsident. Og så begynder det hårde arbejde: Nu skal jagten på de ansvarlige bag angrebet findes, og noget kunne tyde på, at de ansvarlige ikke befinder sig langt fra Kirkmans egne rækker.\nSamtidig må han kæmpe for at gøre sig værdig til det amerikanske folks respekt og tillid, da de ikke forstår, hvorfor et ligegyldigt kabinetmedlem er deres nye præsident. Den opgave er svær, når han i forvejen skal holde sammen på sin familie, der nu bor i Det Hvide Hus, finde de ansvarlige bag terrorangrebet, håndterer oprør fra både senatorer og andre politikere og vigtigst af alt: Være præsident.\nDerfor skal du se den: Hvis du også er vild med sammensætningen af drama, spænding og politik, og tidligere har været vild med serier som House Of Cards eller film som Olympus Has Fallen, så er jeg 100 procent sikker på, at Designated Survivor vil opsluge din december. Seriens plot er gennemtænkt og anderledes end noget, vi tidligere har set, men alligevel er den spækket med spænding, mysterier og ikke mindst en masse konspirations teorier.\n4: “The Good Wife” (Netflix)\nAdvokatserier er det nye (eller gamle sort) og der findes et hav af dem derude: Alt fra den amerikanske hitserie Suits til den danske Forsvar — begge er faktisk helt vanvittigt gode. Men The Good Wife er og bliver i en klasse for sig!\nVed seriens begyndelse introduceres vi for seriens hovedperson Alicia Florrick, der er gift med den omstridte statsadvokat i Cook County, Peter Florrick. I første scene ser vi, hvordan Peter holder en pressekonference, hvori han indrømmer gentagne gange at have købt sig til sex hos prostituerede, har begået bedrageri og derfor vælger at trække sig fra sin magtfulde stilling.\nUnder hele forløbet står Alicia urokkelig og trofast ved siden af sin mand, uden at fortrække en mine, men det er alligevel ikke til at tage fejl af, at her står en kvinde, hvis liv er brudt fuldstændig sammen for da Peter skal i fængsel, må Alicia finde finde en måde at forsørge sin familie på — og det ikke er gratis med et stort dyrt hus og to børn i privatskole.\nLæs også: Netflix: Hack dig til tusinder af skjulte kategorier\nSerien handler derfor om Alicias kamp op at blive en respekteret advokat i firmaet efter 15 år væk fra branchen, hendes kamp for sit ægteskab og den udvikling, hun gennemgår på seriens syv sæsoner. Grunden til, The Good Wife, er blevet sådan en stor succes, kan skyldes seriens indhold, der varer fra alt mellem retssager, politik, efterforskninger og en masse personlige historier og oplevelser, der altid krydres med en masse drama.\nDu kan som seer ikke lade være med at involvere dig i karakterernes liv: Du føler med Alicia, når hun gang på gang må håndtere folks fordomsfulde blikke, og du bliver vred på hendes vegne, når hendes mand gang på gang viser sig at være et kæmpe røvhul.\nUd over Alicia har The Good Wife en masse andre stærke, spændende og helt fantastiske karakterer, hvis interne relationer kun gør serien endnu bedre.\nDerfor skal du se den: Hvis du er vild med advokatserier, dramaer og serier, der har stærke og troværdige karakterer, så er The Good Wife din tid værdig i december. Serien er både seriøs, spændende, humoristisk, sørgelige og yderst fængslende, og så lærer du også lidt jura samtidig. Det er da win-win.\n5: “The Blacklist” (Viaplay og Netflix)\nI The Blacklist følger vi en specialenhed, der beskæftiger sig med højprofilerede og særligt krævende sager. I første afsnit introduceres vi for den unge og uerfarne agent Elizabeth Keen (Megan Boone), der bliver headhuntet til at være det nyeste medlem af enheden, hvilket skaber stor undring blandt specialenhedens erfarne og toptrænede medlemmer, da det ikke giver mening, at en grønskolling som Keen skal arbejde med så vigtige sager.\nMen der er en helt særlig årsag til Keens forfremmelse: Redmond Reddington (James Spader, Boston Legal). En mystisk og yderst karismatisk kriminel, der længe har været på FBI’s most wanted list, vælger nemlig at melde sig selv, hvorefter han tilbyder sit fulde samarbejde i jagten på sine kriminelle medkupaner, men dog kun på en betingelse: Keen skal være en del af den specialenhed, der skal beskæftige med hans sager.\nGrundet Reddingtons interesse i Keen, sidder man som seer allerede fra starten med spørgsmålet om, hvilken personlig interesse et kriminelt mastermind som Reddington kan have i en ung og uerfaren agent, der umiddelbart har levet et udramatisk og stille liv med sin mand Tom.\nLæs også på MY DAILY SPACE: Netflix-dokumentarer, der gør dig klogere\nSpecialenheden føjer Reddington, da udsigten til at få buret er en masse hardcore kriminelle inde, som enheden under normale omstændigheder ikke ville få fingre i, er rigtig tiltalende. Det bliver startskuddet til et kontroversielt og anderledes samarbejde mellem en gennemført kriminel og FBI: The Blacklist. Listen med navne på de kriminelle, som Reddington er villig til at ofre.\nMen er Reddingtons tilbudte samarbejde uden bagtanker? Reddingtons enorme kriminelle netværk begynder at udfolde sig, og selvom han gang på gang hjælper teamet med at bure kriminelle inde, bliver hans egne bagvedliggende motiver mere og mere synlige, som serien skrider frem.\nDerfor kan man sige, at The Blacklist har to plots, der lever side om side med hinanden, hvilket kun gør serien mere spændende, mystisk og tiltalende.\nDerfor skal du se den: Hvis du er til serier, hvor du ofte sidder på kanten af sofaen, eller vandrer rastløs rundt foran tv’et, fordi du er for spændt til at sidde stille, så skal du bruge december på The Blacklist. Hvert afsnit har en sag, der afsluttes ved afsnittets udgang, men alle de sideløbende historier og dramaer holder dig fastspændt og interesseret. De fem sæsoner er uden tvivl din tid og opmærksomhed værd!\nLæs også på MY DAILY SPACE: Julefilm på nettet: Nå det hele og stream julefilmene online


Daglig Andagt: 6.marts. Om når man har mødt Jesus. Dagens Ord andagter fra Bibelland\nNår man har mødt ham ...\nJohs. 4,42: ”Nu er det ikke længere på grund af din tale, vi tror; for vi har selv hørt ham og ved nu, at han er verdens frelser.”\nDisse dejlige ord afslutter afsnittet med den samaritanske kvinde. Hun havde selv mødt Kristus midt i sin frustrerede tilværelse og havde nu givet vidnesbyrdet videre inde i byen, hvor man ønskede at høre mere fra ham, der havde forvandlet hende. Hans ord skabte liv og håb og mange kom til at tro på ham. De havde nu selv mødt ham og hørt ham.\nOgså i dag kan vi opleve mennesker, der i overført betydning møder Jesus. Som én engang sagde ud fra en vækkelse i Hanning: ”Jesus var her, det ved jeg, for han traf mig.”\nJo, vi kan møde Jesus over en åben bog og overalt, hvor ordet får lov til at lyde. Og det må vi sige tak for. Sværere kan det være for dem, der pludselig i livet står over for det uforståelige. De synes ikke at møde ham, tværtimod. Og så alligevel sker det. Jeg vil referere til et vidnesbyrd fra en avis.\nEn polsk kvinde havde oplevet det forfærdelige at se sin mand, far og sine brødre blive henrettet uden forhør på åben gade. Det var under 2.verdenskrig i Polen. Chokeret over det skete gik hun tilbage til sit hjem for at tage sig af sin søn. Hun fandt den tomme seng, der endnu var varm af barnekroppen. Aftrykket fra barnets hoved var endnu at se på puden. Hun hørte et tog, som kørte fra Wisla, et tog, som havde taget hendes og andre drenge med. De skulle til Tyskland for dér at adopteres af mennesker, som ville forme og navnlig bruge de polske drenges karaktertræk af styrke og udholdenhed.\nNu var moderen, Vilna, tappet for alt, alt var taget fra hende og hun fortæller: ”Som jeg stod dér og så toget, der kørte væk og samtidig vidste, at alle mine egne var døde, viede jeg resten af mit liv til had og knyttede hånden mod Himlens Gud.” Men Vanda fortsætter: ”KRISTUS MØDTE MIG. Det var slet ikke noget, som skete fra time til time. Det var som at blive fundet, når man har opgivet alting, opgive at høre til noget eller nogen. Da jeg mærkede den fred fra Gud, åbnede jeg mine hænder og sagde: ”Nu vil jeg vie resten af mit liv til at sprede barmhjertighed! Jeg kan slet ikke få tid nok til det. Livet er blevet så enkelt. Jeg er båret frem med håb.”\nSå vidt vidnesbyrdet fra en fortvivlet, men nu hjulpet kvinde. Hendes vidnesbyrd taler på sin egen stille måde. Vi møder alle det uforståelige enten på lokalt eller globalt plan. Og da gælder det om at sætte fokus på Jesu grænseoverskridende kærlighed på korset. Der vil alle kunne møde ham, for der mødte han os. Så har vi alle et mødested, ved korsets fod hos Jesus.\nNu er jeg din og du er min,


Elektronisk underskrift - Sydbank Direkte\nDigital Post og elektronisk underskrift - Hvad er det?\nDigital post fra offentlige myndigheder er de samme breve, som du modtager i din fysiske postkasse fra fx kommunen, sygehuset, ATP eller SKAT.\nDet kan være patientindkaldelser, besked om plads til dit barn i daginstitution, indkaldelse til bilsyn eller forskudsopgørelse.\nPrivate virksomheder, som forsikringsselskaber og banker, sender også digital post til deres kunder. Her kan det være fx opgørelser eller kontoudtog.\nForskellen mellem digital post og traditionel papirpost eller en e-mail er, at digital post skal modtages og læses på en sikker hjemmeside på internettet. De sikre hjemmesider, hvor du kan læse digital post fra det offentlige, er borger.dk eller e-boks.dk.\nSamtidig sendes den digitale post krypteret. Det betyder, at sikkerheden er meget høj – også højere end ved almindelig papirpost eller e-mails.\nEn digital signatur er en elektronisk underskrift. Den sikrer, at du er den, du giver dig ud for at være, når du underskriver i forbindelse med elektronisk kommunikation.\nDu kan bl.a. bruge en digital signatur til at logge på forskellige tjenester, til at underskrive elektroniske blanketter og til at sende og modtage sikker e-mail.\nAllerede bruger af e-Boks - Hvad skal jeg gøre, hvis jeg har en?\nHvis du allerede har en e-Boks, anbefaler vi, at du tilmelder dig Digital Post inden 1. november, så du allerede nu vænner dig til jævnligt at tjekke, om du har modtaget ny post.\nTast www.e-Boks.dk og klik på ”Log på privat”. Herefter logger du på med dit NemID, klikker på ’Tilmeld afsendere’ og vælger den grønne boks, hvor der står Digital Post.\nHvis du har en aktiv e-Boks behøver du ikke foretage dig noget for at modtage breve fra Sydbank. Som kunde bliver du automatisk tilmeldt post fra Sydbank i e-Boks.\nTilmelding til e-Boks - Hvad skal jeg gøre, hvis jeg ikke har en?\nHvis du ikke har en e-Boks, kan du tilmelde dig digital post fra det offentlige på borger.dk.\nHer kan du også oprette en e-Boks og tilmelde dig digital post fra det offentlige. Du ser den samme indbakke på borger.dk og e-boks.dk.\nNemID i e-Boks - Min NemID virker kun til min NetBank og ikke i e-Boks?\nDa du aktiverede NemID i din NetBank, blev du spurgt, om du også ønskede en offentlig digital signatur til dit NemID. Hvis du sagde ja til dette, kan du allerede nu bruge NemID til at logge på offentlige hjemmesider.\nHvis du svarede nej, kan du sagtens ændre mening. Du kan selv tilknytte offentlig digital signatur til dit NemID. Klik på "Start bestilling af offentlig digital signatur til dit NemID", og følg vejledningen på skærmen.\nFå NemID - Hvordan får jeg en NemID?\nAlle, der er over 15 år og har et CPR-nummer, kan få NemID, som både kan bruges til netbank og alle andre steder. Du kan bestille det på www.nemid.nu eller få det ved at møde personligt op på et borgerservicecenter i en kommune.\nAdgang til e-Boks - Hvordan kommer jeg ind i e-Boks?\nDu kan komme ind i e-Boks fra din NetBank. Du kan også komme ind i din e-Boks fra e-Boks hjemmeside.\nElektronisk underskrift - Jeg har ikke aftalt elektronisk underskrift med min rådgiver?\nKontakt din rådgiver, eller ring til Sydbank Direkte på 70 10 78 79. Sydbank Direkte har åbent mandag-torsdag kl. 8-20, fredag kl. 8-18 og søndag kl. 11-15.\nI tvivl – Skal jeg underskrive dokumenterne, hvis jeg ikke forstår dem?\nNej, du skal ikke underskrive dokumenterne, hvis du ikke forstår dem.\nKontakt i stedet Sydbank Direkte eller din rådgiver.\nPost i e-Boks - Hvordan får jeg besked om, at der ligger noget i e-Boks?\nNår dine dokumenter er klar til underskrift, får du en e-mail eller en SMS med besked om, at dokumenterne er klar til underskrift.\nDu kan vælge mellem at få en SMS eller e-mail i e-Boksen.\nLogin-problemer i e-Boks - Hvad skal jeg gøre?\nRing til Sydbank Direkte på på 70 10 78 79. Sydbank Direkte har åbent mandag-torsdag kl. 8-20, fredag kl. 8-18 og søndag kl. 11-15.\nOprettelse af e-Boks – Hvordan får jeg en e-Boks?\nDu kan oprette dig på www.e-boks.dk\nTo underskrifter – Hvordan skriver to personer under på samme dokument?\nDokumentet vil ligge til underskrift i hver jeres e-Boks. Så I går ind i hver jeres e-Boks og underskriver dokumentet med jeres NemID. Banken får besked, når begge underskrivere har skrevet under.


Babyshower pynt | Luksusfester.dk\nKomplette babyshower-pakker til piger og drenge\nVenter din søster, veninde, datter eller kæreste en lille ny, så skal du snart i gang med at planlægge en flot babyshower. En graviditet kan føles lang og ventetiden uoverskuelig, især for den vordende mor. En festlig dag vil derfor være til stor glæde for enhver kommende mor, der trænger til lidt forkælelse og opmærksomhed. Vi tilbyder en komplet pakkeløsning til babyshowers, så du kun skal koncentrere dig om at hygge om den gravide.\nFortryllende og elegante festpakker\nEn fest skal gøre indtryk, og det kræver en hel del af arrangøren. Der skal både være styr på gæstelisten, mad, underholdning, gaver og oppyntning. Og sidstnævnte kan være en besværlig affære, da du kan risikere at skulle byen rundt efter det rette babyshower-service og pynt. Her står vi klar som din redning. Vi går all in og tilbyder de mest fantastiske festpakker, der er med til at skabe de perfekte rammer for et sødt og stilfuldt babyshower. Vores festpakker er også oplagte, hvis du står og skal planlægge en barnedåb.\nSpecielt udvalgte kvalitetsprodukter\nNår du køber en komplet festpakke hos os, får du en fantastisk pakkeløsning, der skaber den helt rette stemning til babyshoweret. Hvad end det er en dreng eller pige, der vokser i maven, så har vi søde festsæt i forskellige temaer, der passer til enhver anledning. Vi har selv udvalgt og testet vores produkter, og de er alle i høj kvalitet. Derfor kan du være sikker\npå, at du kun får det bedste med i din pakke. I vores festpakker finder du blandt andet:\nBalloner i mange størrelser\n… al den pynt, der hører sig til!\nTypiske spørgsmål om babyshower\nNår du står over for at skulle afholde et babyshower, kan der opstå mange tvivlsspørgsmål. For hvad er egentlig forventningerne, og hvordan holder man typisk et babyshower? Vi har herunder samlet svarene på de oftest stillede spørgsmål, så du kan komme godt i gang med planlægningen af den hyggelige fejring af moderen og det kommende liv.\nHvorfor holder man et babyshower?\nBabyshowers stammer fra USA, hvor der længe har været tradition for, at familie og venner fejrer de vordende mødre. Det er samtidig en god anledning til at samle alle dem, der glæder sig til at støtte moderen og tage del i den lille babys liv. Heldigvis brager traditionen frem i Danmark, så også kommende mødre her kan fejres, forkæles og hygges om med en fantastisk fest.\nEt babyshower afholdes typisk en måned eller to før terminsdatoen. Der er mange, der planlægger pynten ud fra barnets køn, som man på dette tidspunkt har fået fastslået, hvis man ikke ønsker at overraskes. Typisk får en lille kommende dreng et lyseblåt tema, mens en pige får et lyserødt. Man kan dog også sagtens holde festen uden at kende kønnet – her kan du for eksempel vælge unicorn-temaet eller løssalg fra shoppen.\nHvordan arrangerer man et babyshower?\nBabyshowers holdes ofte som en surprise, enten hjemme hos den gravide selv eller hos en af dem, der planlægger festen. Den gravide kan også sagtens selv stå for planlægningen og afholdelsen af festen. Sørg for at få inviteret alle i god tid, og herefter kan I planlægge maden. Det er typisk et sammenskudsgilde, hvor alle gæster bringer en ret, men I kan naturligvis også bestille udefra, hvis det skal være ekstra nemt. Festen afholdes ofte om formiddagen eller eftermiddagen, så en brunch eller frokost er oplagt. Til dessert vælger mange at få lavet en flot kage eller nogle fine små cupcakes. Til nogle babyshowers er der arrangeret sjove lege som quizzes eller gættelege, mens andre helst bare vil bruge tiden til at tale om forventninger og erfaringer. Det er helt op til dig, der planlægger, og den, du skal holde festen for.\nHvordan pynter man til et babyshower?\nNoget af det, der gør et babyshower helt specielt, er den flotte og fuldendte oppyntning, og her er det er altid smukt, når servicen passer med pynten. Den typiske pynt til et babyshower indeholder babyshower-service, banner, balloner, pompomer og guirlander. Som nævnt vælger mange at holde temaet i lyseblå eller lyserøde farver afhængigt af barnets køn, men det er helt op til arrangøren. Uanset hvad, så gør vi det nemt for dig med komplette festpakker til babyshoweret, så du har en ting mindre at tænke på.


Læserbrev: Midtbyen har brug for udviklingsplanen | Ikast-BrandeNyt\nDebat Ikast Detailhandel Politik\nLæserbrev: Midtbyen har brug for udviklingsplanen\n15. april 2020, 16.00\nPalle Høj, byrådsmedlem (V). Foto: Henrik Ole Jensen\nAf Palle høj. Byrådsmedlem (V)\nLÆSERBREV På byrådsmødet i aftes behandlede vi ”Udviklingsprincipper for Ikast midtby”.\nVi havde i det hele taget mange udfordrende punkter på dagsorden, blandt andet er udviklingen i antal ledige steget med 263 lig 33,1 %.\nVi har masser af butikker, der er lukket og alle restauranter og pizzariaer må ikke have gæster. Mange lokale bakker heldigvis op om butikkerne og køber ”take-away” mad hos de lokale leverandører.\nDet er meget imponerende, at en Facebook-side som ”Red Ikast” har 3.780 medlemmer, og der kommer fortsat flere til.\nSelv om der er et lokalt sammenhold i vore byer, og rigtig mange gør det rigtige og køber lokalt, så vil vi stå med nye store udfordringer, når krisen er ovre.\nDet vil vi også gøre i Ikast i forhold til vores midtby. Jeg er derfor meget bekymret for, hvordan vore butikker vil klare sig i midtbyen, og hvor mange butikker i midtbyen, der ikke kan klare sig igennem den nuværende krise.\nIkast midtby og udviklingsprincipper\nJeg er derfor glad for, at en arbejdsgruppe bestående af borgere og repræsentanter for foreninger og erhvervslivet i Ikast har fastsat udviklingsprincipper for Ikast midtby. Arbejdet med Ikast midtby har resulteret i hæftet: ”Ikast Midtby – udviklingsprincipper”, som nu er klar til at blive politisk godkendt til offentliggørelse. Arbejdsgruppen har således været med til at sikre, at planen i videst muligt omfang tager udgangspunkt i de udfordringer, der opleves af byens borgere og brugere, og i de lokale ideer og ønsker.\nDer ligger således en lang række gode forslag til, hvordan vi kan udvikle vores midtby i Ikast, og jeg er ret sikker på, at vi får brug for disse forslag til udvikle Ikast og vore andre byer i kommunen, når vi står med en ny realitet og hverdag, efter coronakrisen har lagt sig.\nVi skal videre efter den store coronakrise, vi står lige midt i. Derfor er jeg også meget glad for, at vi i Byrådet har vedtaget at fremrykke anlægsprojekter og investeringer for 145 mio. kr. og søge et lån hjem for at kunne gennemføre disse investeringer.\nDet glæder mig, at vi fremrykker skolen i Brande, masse af mindre investeringer fra Kultur- og Fritidsudvalgets pulje til haller og institutioner rundt i hele kommunen, LED-belysning, forlængelse af O. Vestergaard Poulsens Alle, institutionen Børnebyøster, gadelys fra Ikast til Herning, tag på Hyldgaardsskolen og mange andre mindre projektor, der vil komme vore lokale håndværkere til hjælp i en svær fremtid.


Pasha's Petite OX (HST 128001) - Heste-Nettet.dk\nPasha's Petite OX\nBYTTES/SÆLGES: Petite byttes med dressur hest på 4-6 år. den skal have god dressur afstamning, samt bevægelser over det sædvanelige. En hest der i fremtiden skal ses på den helt store stævneplads.\nVIDEON ER FRA ET AF MINE SKOLEPROJEKTER, MEN DET ER NOK DEN VIDEO DER ER BEDST AF HENDE.\nDet er med tåre i øjnene at jeg nu sætter min dejlige pony tilsalg.\nPetite har gået LA3 dressur og LB spring på distriktplan. D. 22/4.12 skal hun starte sin første LA4.\nHun kan alle ponyøvelser.\nPasha's Petite OX i dejlig tale Petite er en dejlig OX araber på 146 cm, som også er kåret i DSP hvor hun var blot to point fra at komme i hovedstambogen. Dog er hendes temperament modsat af en araber. Hun er den roligste pony, men samtidig med en gnist som gør hende spændende. Hun har den der fantastiske tænd/sluk knap, som gør at man kan tænde hende på et sekund, men man kan med det samme slukke hende igen. Hun er fra 1997, og har rigtig mange år tilbage, da hun har fået tre føl, og er blevet redet lidt urelmæssigt indtil for to år siden, hvor hun selvfølgelig sagtens kunne en masse, men det skulle genopfriskes. Petite er en pony der er velredet, og hvis du vil have en pony som du kan vinde med er hun lige her. Sidste år vandt hun stort set alt hun stilte op i. Kun få gange er vi kommet hjem uden en roset, og ofte har vi haft 2-4 med hjem. Og vi var stort set ude og starte hver weekend.\nNår hun springer er det med stor lyst og overskud. Hun har sprunget 140 med rytter, og det skal siges at det var uden sadel og i bidløs trense. Forresten kan hun også rides bidløst, men da jeg er stævnerytter er det kun gjort en gang imellem for at afveksle. Hun kan også rides med cordeo(reb om halsen) og helt uden udstyr kan hun også.\nHun er en pony der lærer fra sig, men samtidig meget lærenem. Hun er ikke særlig stærk, altså hun kan rides af en lille rytter, fordi hun reagere så let på tøjlen og for benene. Hun er nem og ride, og hun er velredet. Man skal ikke bruge kræfter for at ride hende.\nTRICKS: Petite kan også tricks. Hun kan:\n- Løfte forben.\n- Spanske skridt prøver jeg at lære hende, men dette er vi ikke nået så langt med endnu.\nNogle af hendes bedste resultater:\n- Den mest vindende pony equipage til Nørhalne Jubilæums stævne 2011.\n- Distriktsmester i springstafet 2011.\n- VHRK cup-vinder LA-dressur for pony 2011.\n- Redet til knap 69% i LA2.\n- Været til DM i stafetspring.\n- Fået 2. plads i ringridning 2 år i træk.\n- 2. plads til Nibe Cup 2011.\nOg meget meget mere.. Alle hendes resultater kan i se på hendes profil på hestegalleri.dk.\nPetite har fået tre føl, hvor det ene blev udtaget til eliteskue, hvor den kom ind på en flot 8. plads med bronze. Så avlshoppe kan hun også blive.\nLigesom jeg lavede med dem jeg købte Petite af, vil jeg have lavet en kontrakt hvor der bl.a. skal stå at jeg har forkøbtsret hvis hun en dag skal sælges igen.\nHun sælges udelukkende fordi dette er mit sidste ponyår, og jeg gerne vil have hende solgt inden året er omme.\nSælges kun til privat, og blivende hjem. Altså hun skal IKKE gå som rideskolehest/pony. Og hun sælges heller ikke til en salgstald eller lignende, så hun knap kan nå at ankomme før hun skal et nyt sted hen! Sælger vælger sig ret til at vælge mellem evt mulige købere.\nHjem før pris! Jeg er til at handle med, da det er vigtigst for mig at hun får det godt.\nPris: 28-35.000,- – sadel og evt. andet udstyr kan medkøbes hvis dette ønskes.\nBYTTES: Jeg bytter også gerne, men en 4-6 års hest, 160-168 cm. God dressur afstamning, og den skal have kapacitet til engang langt i fremtiden at starte de helt store klasser. Så det skal have god takt og store bevægelser. Skriv endelig hvis du har noget, der passer dette.\nHun har rødt pas og fuld stamtavle.\nJeg på mobil 50434696 eller mail Nillett@hotmail.com.\nID: HST 128001\nF: Ma Manaya's Pasha\nSenest rettet 17 april 2012 kl. 11:18, og har været vist 3242 gange.\n© Copyright 1997 - 2021 heste-nettet.dk Siden tog 0.0597 (0.0552) sekunder at lave.


S 229 - 2016-17 (oversigt): Mener ministeren, at udflytningen af statslige arbejdspladser kompenserer for den geografiske skævvridning, som regeringens topskattelettelser og for den sags skyld også den forhøjede pensionsalder, nedskæringen i børnechecken og indførelsen af kontanthjælpsloftet er med til at forstærke? / Folketinget\nDokument Samling 2016-17 § 20-spørgsmål S 229\n§ 20-spørgsmål S 229 Om udflytningen af statslige arbejdspladser.\nEndelig besvarelse 30-11-2016\nSpm. nr. S 229 (omtrykt)\nTak. Mener ministeren, at udflytningen af statslige arbejdspladser kompenserer for den geografiske skævvridning, som regeringens topskattelettelser og for den sags skyld også den forhøjede pensionsalder, nedskæringer i børnechecken og indførelsen af kontanthjælpsloftet er med til at forstærke?\nTak. Spørgsmålet knytter sig jo delvis til den 2025-plan, som regeringen fremlagde i august, men der har jo, efter at spørgsmålet blev stillet, ikke været et folketingsvalg, men der er blevet dannet en ny regering, der vil fremlægge en ny 2025-plan, og min besvarelse tager derfor udgangspunkt i de ambitioner, som regeringen netop har fremlagt i det nye regeringsgrundlag.\nRegeringen har en ambition om at gøre hele Danmark til et rigere land og dermed sikre vækst, som kommer alle borgere til gode, uanset hvor i landet de bor. For at sikre økonomisk fremgang og arbejdspladser er det nødvendigt at tage hånd om en række af de udfordringer, som Danmark står over for, bl.a. ved at sørge for, at der er et tilstrækkeligt incitament til at arbejde, og derfor vil vi som en del af en ny 2025-plan fremlægge en jobreform, der bidrager til at øge arbejdsudbuddet markant. Samtidig vil vi sikre, at der er gode betingelser for at skabe arbejdspladser og udvikling i alle landsdele.\nMed »Bedre Balance« er det allerede besluttet at udflytte et historisk stort antal arbejdspladser fra hovedstadsområdet. Udflytningen vil medføre, at der kommer flere arbejdspladser til provinsen – jeg vil nu ikke kalde det provinsen, men resten af Danmark – og derved bidrage til at skabe vækst i yderområderne. Baseret på de erfaringer vil regeringen i 2018 fremlægge forslag til en yderligere udflytning af statslige arbejdspladser. Regeringen vil således arbejde for at sikre vækst i hele Danmark, hvor alle områder, også yderområderne, får en del af kagen, og derfor er jeg simpelt hen ikke enig i den præmis, der er lagt til grund for spørgsmålet. Regeringens ønske om en udflytning skal ikke ses som et kompenserende tiltag i forhold til andre ting som kontanthjælpsloft og andet, men det skal ses som et udtryk for, at regeringen ønsker at skabe vækst og udvikling i hele landet. Vi mener, at det har politisk værdi for staten, at staten er til stede i hele landet og ikke kun primært i hovedstadsområdet.\nTak. Man kan jo altid se, at det er en embedsmand, der har skrevet talepapiret, når der står to nordjyder og taler, og Nordjylland så bliver omtalt som provinsen.\nJeg er jo godt klar over, at der er kommet en ny regering og et nyt regeringsgrundlag, men jeg bliver jo stadig væk nødt til at tage udgangspunkt i nogle af de tanker, som i hvert fald ministerens eget parti nu har luftet, og nogle af de ting, der allerede er i gang. Jeg synes faktisk, det var fint gjort, at den tidligere regering, altså Venstreregeringen, udflyttede arbejdspladser. Processen har måske ikke været så fin, og det har kostet noget mere osv., men tanken i det er rigtig god.\nProblemet er jo bare, når man siger, at det er for at løfte nogle landdistriktsområder, f.eks. i dele af Jylland osv., og man så samtidig indfører et omprioriteringsbidrag. Man kalder det så noget andet, men konsekvenserne for kommunerne er jo de samme. Man giver dem med udflytningen af statslige arbejdspladser på den ene side nogle nye arbejdspladser, men siger på den anden side, at de skal gennemføre besparelser, der koster arbejdspladser i kommunerne og inden for velfærdssystemerne osv.\nOven i det gennemfører man et kontanthjælpsloft, der har en geografisk skævhed, og man vil samtidig beskære børnechecken – det ved ministeren også har en geografisk skævhed; det har vi diskuteret på flere samråd – og man laver en række tiltag, som vi ved slår hårdest igennem i landdistriktskommunerne i store dele af Jylland, Fyn, Sydsjælland osv., og som, hvad skal man sige, er med til at gøre, at Danmark knækker over. Det er jo det modsatte af det, som Venstreregeringen netop sagde var formålet med udflytningen af statslige arbejdspladser – som jeg igen gerne vil rose – som skulle modvirke den effekt.\nSå opsummerende kan jeg sige, at man på den ene side udflytter 3.900 statslige arbejdspladser med den hensigt at få Danmark til at hænge bedre sammen, men man har på den anden side alle de mange andre politikker, som gør, at Danmark bliver mere opdelt. Det har en større social slagside, og det bliver geografisk mere skævt. For vi har jo tallene, og vi kan se det sort på hvidt.\nDen præmis, der bliver lagt ned over spørgsmålet, er, at regeringen gennemfører nogle ting, der geografisk er skæve og socialt er skæve, og at man så gør nogle andre ting for at forsøge at rette op på det. Men den præmis kan man ikke trække ned over regeringens politik. Når vi udflytter statslige arbejdspladser, er det jo for at holde hånden under væksten og ud fra et politisk ønske om, at staten skal være til stede i hele landet. Og vi sidder i regeringen altså ikke og kigger på, hvor vi nu har flyttet x antal arbejdspladser hen, kontra hvordan kontanthjælpsloftet vil ramme. Det, vi kigger på, er, om der samlet set er balance i tingene, og det må jeg sige at der efter min opfattelse er, og det skulle jo så også gerne slå igennem i de tal, vi kan se der er i væksten uden for hovedstadsområdet. Der er det jo sådan, at vi i regeringsgrundlaget lægger op til at gøre nogle yderligere ting, både med hensyn til en udflytning og at sikre, at Danmark er i balance geografisk såvel som socialt.\nHvis vi nu tager udgangspunkt i det nye regeringsgrundlag, der er lavet, og som er vurderet til at koste 14.000 arbejdspladser, og det, at der derudover bliver 22.000 færre arbejdspladser end det, der skulle til for at have et uændret serviceniveau, så kan man sige, at det er endnu et tiltag, som regeringen tager i forhold til noget, der koster arbejdspladser. Jeg ved godt, at regeringen måske har det syn, at offentlige arbejdspladser ikke er det samme værd som private arbejdspladser, men for mig at se og for SF at se er et job et job, og hvis det er pædagogen, der mister sit arbejde, kan det jo gøre lige så ondt og være lige så omkostningstungt for familien, som hvis det er i en privat virksomhed.\nSå sluttelig: Ministeren siger, at jeg ikke kan lægge den præmis ud, at jeg kan ikke sætte den ramme op, men hvis Danmark skal hænge bedre sammen, må ministeren stadig væk anerkende, at i hvert fald på den korte bane bliver Danmark mere skævt af de politikker, der bliver gennemført. For de tal kan vi se. Vi kan se, det er geografisk skævt i forhold til pension, i forhold til børnecheck, i forhold til kontanthjælpsloft osv.\nMen så er der jo andre ting, der trækker i den modsatte retning. Altså, den tidligere regerings jobpræmie, som forhåbentlig også bliver den nuværende regerings jobpræmie, trækker så i den modsatte retning. Lettelserne, som den tidligere regering lagde op til, bliver givet i bunden og – hvilket jo også er afspejlet i regeringsgrundlaget – trækker i den modsatte retning. Det er derfor, at man godt kan hive enkelte elementer ud, men jeg synes, man skulle se på helheden. Og det, den tidligere regering og den nuværende regering i sin helhed ønsker, er at sikre vækst og arbejdspladser i hele Danmark. Det afspejler vores politik, og jeg mener, at den fuldt ud er afbalanceret.\nMen jeg tror også, at det netop er på tide at se på helheden i regeringens politik, og derfor kunne det jo også være meget relevant at stille et ret omfattende spørgsmål, men måske et spørgsmål, der vil gøre det lidt mere klart, hvad vi taler om: Hvis man ser på hele regeringen, både de ting, der er igangsat af V-regeringen, men også hvad den nye regering vil, hvad vil det så koste af arbejdspladser, f.eks. i en 5-årig periode, altså på kort sigt? Og så kan man se på, om det hænger sammen, eller det ikke hænger sammen. Det kunne jo være givtigt.\nDet får vi ikke svar på i dag, men tak for ministerens besvarelse af det her spørgsmål.\nTak. Jo, men det er rigtigt nok, at hvis man har en offentlig vækst, der er lav, så er der jo færre penge i det offentlige. Så kan min kollega, der sad her ved siden af mig og svarede på spørgsmål tidligere, måske få den offentlige sektor til at køre længere på literen, og det skal vi gøre. Men det kunne også være, at hvis vi slanker den offentlige sektor, og hvis vi gennemfører et moderne kontanthjælpsloft, så vil det føre til, at kontanthjælpsmodtageren kommer i arbejde, eller at der bliver skabt nogle private arbejdspladser i stedet for. Så derfor synes jeg ikke kun, man skal kigge på den offentlige kontra den private sektor. Man skal kigge på udviklingen generelt, og det er altså det, som jeg ønsker den her regering skal måles på. Og det er også det, man skal måle effekten og succesen af regeringens regionalpolitik på baggrund af.\nTak til begge, som så fortsætter til spørgsmål 18, som også er et spørgsmål til skatteministeren af fru Lisbeth Bech Poulsen, SF.\nMener ministeren, at udflytningen af statslige arbejdspladser kompenserer for den geografiske skævvridning, som regeringens topskattelettelser, og for den sags skyld også forhøjede pensionsalder, skæring i børnechecken og indførelse kontanthjælpsloftet er med til at forstærke?


Udenrigsminister Jeppe Kofod rejser mandag morgen til Berlin for at mødes med sin tyske udenrigsministerkollega Heiko Maas.\nDet er Jeppe Kofods første rejse som udenrigsminister. På mødet skal de to socialdemokratiske udenrigsministre blandt andet drøfte prioriteter for EU's dagsorden i de kommende år, globale udfordringer og bilaterale dansk-tyske emner.\n”Det er helt naturligt, at min første rejse som udenrigsminister går til Tyskland. Tyskland er Danmarks gode nabo, vores største handelspartner og en meget vigtig allieret – i EU og globalt.\nJeg ser frem til at drøfte en række vigtige emner med min tyske kollega. Jeg vil orientere om den nye regerings EU-prioriteter blandt andet i forhold til klima, kampen mod skattely, social dumpning og migration. Vi skal også drøfte det gode bilaterale forhold - og det kommende dansk-tyske venskabsår i 2020, hvor vi også markerer 100-året for genforeningen.\nSom ny udenrigsminister er det afgørende for mig at række ud mod vores tætteste europæiske og nordiske allierede, men også at få møder i kalenderen på tværs af Atlanten og i resten af verden. Danmark er - og skal være et progressivt land - der engagerer sig stærkt i at styrke EU’s rolle for en mere fair globalisering. Danmark lever af internationalt samarbejde og udsyn.\nMødet mellem Jeppe Kofod og Heiko Maas finder sted i Villa Borsig ved Tegelsøen uden for Berlin.\nFor yderligere kontakt: Presserådgiver Poul Kjar, 41865975


RejseglimtSwaziland – fredelig, smuk og forførende | Rejseglimt\nSwaziland – fredelig, smuk og forførende\nSå nåede vi (jeg fulgtes med 2 venner fra Danmark) til Swaziland, der ligger omgivet af Sydafrika og Mozambique. Jeg kan ikke sætte ord på det, men det var tydeligt vi var kommet ind i et andet land, for følelsen af, at være konstant på vagt, forsvandt som dug fra solen.\nVi blev kørt ind i Enzulu Valley, hvor Backpackernes ”Rolls Royce” efter sigende skulle ligge (Swaziland Backpackers – læs mere her)\nWOW… det var som at komme ind på en golfbane med smukke farverige træer, og midt i det hele lå et kæmpe hus med swimmingpool. Udsigten var et kapitel for sig selv… en frodig natur med bjerge og en blå himmel, der dannede den perfekt baggrund. I baghaven gik en stor struds rundt, som om den ejede stedet.\nVi tog på en vandretur til ”The Execution Rock”. En let vandretur, men forrygende flot. Fra toppen af det lille bjerg, var der udsigt over dalen Ezulwini Valley, hvor vi boede. På vandreturen så vi hjorte, zebraer, en kæmpe hejre og nogle flodheste på behørig afstand.\nMkhaya Game Reserve i Swaziland\nIkke langt fra hvor jeg boede, tog vi på en lille safari i Mkhaya Game Reserve (læs mere her)i den vestlige del af Swaziland. Igen stod solen fra en skifri himmel og brændte ubarmhjertigt på os. Det blev en herlig dag, ikke mindst køreturene med de lokale busse til- og fra Mkhaya Game Reserve.\nVi så en stor flok vandbøfler. De ser egentlig rimelig fredelige ud, men de bliver af mange guider, betegnet som et af savannens farligste dyr. Det er pga. de aldrig viser nogle tegn for før de angriber, og så kommer de stormende med op til 65 km/t.\nVi oplevede næsehorn (det ”hvide” der er meget mindre aggrasivt end ”det sorte”), samt nogle elefanter, der prøvede at køle sig lidt ned i varmen, med et regulært mudderbad.\nDe næste dage stod på en 2 dages ”kulturel tur”, hvor vi skulle besøge en lokal familie, nogle skoler og et marked, hvor vi blev ”udsat”, for den lokale morgenmad. En klam tyk flydende grød, der skulle have meget sukker for overhovedet at blive spiselig. Denne tur blev et af højdepunkterne for hele rejsen. Det var nogle fantastiske mennesker vi mødte, ikke mindst skoleeleverne. De var søde og lidt generte. Vi fik en masse spørgsmål og blev spurgt om vi ville synge vores nationalsang.\nHmmm den kunne ingen af os huske…pinligt, så jeg fortalte dem, at jeg ville synge en sang, som synger i festligt lag. Det blev til ”det syder og bobler og gær…” De stirrede på mig med store overraskende øjne… er manden gal? Så var det deres tur. De stod op som små tinsoldater mens de sang, så vi alle gik gåsehud over hele kroppen. Det var meget smukt.\nVores guide var en rar og behagelig ydmyg mand, der kom med oceaner af interessante oplysninger. Vi følte os i rigtige gode hænder og belønnede ham lidt rigelig da vi tog afsked. Vi var alleenige om, det var det bedste vi endnu havde oplevet på rejsen rundt i Sydafrika og Swaziland.\nArkiveret under: Rejser til Afrika, Swaziland


Jea's Blanke Tanker: Tanker og ord flyver rundt.\nTanker og ord flyver rundt.\nSom de fleste ved, så er jeg førtidspensionist og jeg har sådan en pension, som skal genforhandles hvert 3 år. Forstår ikke at der allerede er gået 3 år igen, men når jeg ser tilbage, så er der hele til udvikling. Psyk har netop bedt kommunen om at starte genforhandlingen, så vi forhåbentlig kan nå at få den afgjort, inden jeg til Juni skal afsluttes på Psyk.\nNormalt går min krop helt i står og samtidig i panik, når vi skal alt det her igennem, men jeg har endnu ikke haft nogen store reaktioner. Jeg kan mærke at min krop mest af alt har lyst til at gi slip og bare gå i hi, til det hele er overstået. Kan også mærke at jeg virkelig ikke er særlig social for tiden, har det pt okay med mit eget selskab, selv om jeg ind imellem savner noget omsorg. Jeg har dog formået at holde mig oppe og kørende. Nervøsiteten begynder dog for alvor at melde sig nu.\nHar i dag fået mail om at jeg nok inden så længe, bliver indkaldt til et samtale på kommunen, det er faktisk det, som er mest angst provokerende lige pt. Jeg har aldrig haft særlig gode oplevelser med kommunen og der er virkelig grænseoverskridende for mig at mit liv og min fremtid, igen ligger i hænderne på andre. Jeg prøver virkelig at ligge de gamle negative tanker væk og bare fokusere på at gennemføre. Heldigvis får jeg en med fra psyk, når jeg skal på kommunen.\nDet næste er jo så at jeg skal afsluttes på psyk til Juni og det kan jeg næsten ikke rumme lige nu. Jeg ved det er det rigtige, men de har i så mange år været min støtte og de har hjulpet mig med at finde vejen frem. Lige nu prøver jeg ikke at tænke for meget over det. Det er voldsomt angstprovokerende at jeg i fremtiden ikke har dem i baghånden.\nDer kommer til at ske så meget her i det første halve år af 2015, det er lige før jeg ikke kan følge med. Lige nu tager jeg en dag af gangen og prøver ikke at ha for store forventninger til mig selv. Det er okay at jeg ikke er i hopla 24/7, så længe jeg bare gør ting som er gode for mig.\nSå nu vil jeg prøver med et bad og så skal jeg vidst også snart i seng. Måske et lidt forvirrende indlæg, men det var lige de ord som fløj ned igennem fingrene og ud på tastaturet.\nKategorier: Angst, Førtidspensionist, Genforhandling, Ord, Psyk, Psykisk Ustabil, Tanker\nLouise i Gammelby 21. februar 2015 kl. 08.01\nKære Jeanette, det rører mig dybt at læse dit indlæg her. Jeg forstår sandelig godt, at du er udfordret pt, for det er meget store ting, du står foran. Bare tanken om selv at skulle genforhandle pension hvert 3. år er angstprovokerende for mig. Jeg er også førtidspensionist, og jeg har fået tilkendt en varig pension, fordi der ikke er håb om, at jeg kommer til at kunne arbejde igen. Du har haft psyk som backup i mange år, og det må være svært at skulle sige farvel til det og skulle stå på helt egne ben. Sidste år i januar sagde jeg selv farvel til min mangeårige backup, og jeg kan trøste dig med, at det godt kan lade sig gøre med succes :-) Jeanette, du kender efterhånden dig selv så godt, og du er blevet så god til at gøre de for dig gode ting, så jeg er sikker på, du nok skal klare det. Du er nemlig så sej <3 Sender dig kram og kærlige tanker med håbet om, du får en dejlig weekend og et skønt 2015 <3\nJeanette Krohn Henriksen 21. februar 2015 kl. 23.34\nJeg håber lidt at det er sidste gang min pension skal genforhandles. Det er noget med at der er en regl som hedder at tredje gang skal de vidst gi' en permanent, men det kan de jo ha lavet om mange gange. Psyk mener at jeg skal ha en permanent. Jeg tror aldrig jeg kommer til at få et fuldtidsjob, men jeg håber jeg kan prøve arbejde lidt ude i fremtiden når jeg er klar til det.\nTak for din dejlige kommentar, det varmer.\nTina 21. februar 2015 kl. 09.17\nJeg krydser for dig søde og ville ønske jeg kunne sende lidt ro til din sjæl.\nKan sagtens forestille mig hvordan du har det.\nKnus herfra både Maria & jeg\nJeanette Krohn Henriksen 21. februar 2015 kl. 23.35\nLige nu fylder det hele ret meget, glæder mig til det er overstået.\nKrokodullen 21. februar 2015 kl. 19.27\nDine tanker er Så forståelige for mig. Sådan noget kommunenoget kan også gøre mig helt ude af flippen. Håber det bedste for dig! <3\nJeanette Krohn Henriksen 21. februar 2015 kl. 23.36\nDet tager såå mange kræfter og vi er ikke engang rigtig begyndt endnu.. øv..\nTak for din søde kommentar og forståelse.\nMadam Sand 21. februar 2015 kl. 22.58\nNej - bestemt ikke et forvirrende indlæg. Forstår godt at du har en følelse af afmagt - det er vel det, det er, når du ikke selv har indflydelse på de beslutninger, der træffes for dig.\nDet forstår jeg godt er angstfremkaldende.\nMen klogt at tage en dag af gangen - livet skal alligevel levet indtil den bliver taget. Og så må du krydse den bro, når du kommer til den. ( det med at krydse broen, når jeg kommer til den, har været mit slagord det sidste år. Det kan ikke betale sig at bekymre sig før tid - er min fillosofi)\nMå din søndag blive fredelig og give dig energi og ro i sjælen .\nJeanette Krohn Henriksen 21. februar 2015 kl. 23.39\nNår jeg tænker tilbage så er jeg i dag ikke særlig bange for døden.. Jeg har ellers brugt største delen af min sygdomstid på netop det der emne.. I dag er jeg mere afklaret og samtidig prøver jeg bare at lade være med at tænke for meget over det. Jeg må leve imens jeg kan og jeg fortjener også et godt liv, selv om jeg er pensionist. Det er mit mål. Jeg vil være glad og ikke fortryde en masse.\nTak for dine varme ord..\nMadam Sand 22. februar 2015 kl. 23.42\nAt være pensionist er blot en anden måde at få løn på. Og om livet er godt, handler jo også om, hvilke mål, du sætter dig.\nDu har vist et skilt, du ville hænge på køleskabet. Det var fyldt med masser af gode mål. Og som jeg læser din blog, så arbejder du godt på dem.\nVi kan ikke lave om på fortiden, den er, som den er. Og fremtiden har vi ikke voldsom indflydelse på. Men nu'et skal leves lige nu. En dag af gangen.\nDer kan måske ligge en fortrydelse hos dig, i at du kunne have gjort så mange andre ting, hvis du ikke var blevet syg. Men det kan du ikke rigtig bruge til noget. Du må vende det til, at få det bedst mulige ud af livet.\nOgså jeg måtte stoppe med at arbejde 'lige pludselig' - og blive pensionist før tid. Ja - der blev lukket en dør til et arbejdsliv, men en ny åbnede sig.\nAlt det jeg laver nu, ville jeg ikke have haft tid til, hvis jeg også skulle passe et arbejde - og være så stresset, som jeg var.\nHåber mine ord kan hjælpe dig.\nJeanette Krohn Henriksen 23. februar 2015 kl. 01.19\nJeg har jo efterhånden været syg i mange år og jeg lærte ret hurtig at accept var vejen frem. Jeg har faktisk ingen fortrydelser overhovedet og er heller ikke særlig perfektionistisk. Selv om jeg ind imellem bander min sygdom langt væk, så er jeg meget afklaret og taknemlig. Taknemlig fordi jeg har lært utrolig meget om mig selv og om livet af alt det jeg er gået igennem. Jeg ville ikke ændre på min fortid hvis jeg kunne, blot fremtiden. Jeg har bare et ønske og en drøm om at leve et godt liv. Karriere drømme forsvandt stort set med det samme, for jeg fandt ud at at mit sind simpelthen ikke kunne rumme det alligevel.\nOm dine ord hjælper.. hmm... jeg er meget taknemlig for dine kommentarer, men jeg er en del længere mentalt. Jeg ved hvad jeg vil, fortryder intet og jeg kender vejen, men derfor er det stadig hårdt arbejde.


Han har vel ret… » Jonas Herby.dk Warning: Declaration of Suffusion_MM_Walker::start_el(&$output, $item, $depth, $args) should be compatible with Walker_Nav_Menu::start_el(&$output, $data_object, $depth = 0, $args = NULL, $current_object_id = 0) in /customers/6/3/7/jonasherby.dk/httpd.www/wp-content/themes/suffusion/library/suffusion-walkers.php on line 17\nHan har vel ret…\nStatsministeren vil ikke tage afstand fra Pia K.’s udtalelser om Islamisk Trossamfund (5. kollonne, landsforræderi m.m.), og han har vel ret i, at det ikke er en statsministers opgave. Han er træt af debatten om tonen i debatten!\nJeg forstår ham godt, og jeg synes ikke han skulle have sagt andet. Alligevel irriterer mig, at debatniveauet i Danmark er så elendigt – specielt (næsten kun) når det handler om folk af anden etnisk herkomst (eller hvad det nu hedder, hvis ikke jeg vil sable mit eget indlæg ;-)).\nNormale mennesker (og mig) går jo ikke rundt og kalder andre for røvhuller, idioter, svin, åndsboller eller lignende, selvom man af og til støder på personer, hvor man kunne fristes til at bruge disse ord. Vi har ytringsfrihed, ja, men det er så sørgeligt, at DF ikke prøver at opføre sig bare nogenlunde pænt. Vi bryder os jo heller ikke om folk, der råber højt i gaderne sent om aftenen/tidligt om morgenen, selvom vi har ytringsfrihed!\nPosted by Jonas at 18:49\n7 Responses to “Han har vel ret…”\n10. januar 2006 at 18:50\nSom Fogh sagde, så er det en sag for domstolene, hvis nogen er blevet trådt over tæerne. Og det mener Islamisk Trossamfund også, skriver DR.\n10. januar 2006 at 19:10\nDet er ikke sikkert, at det er en statsministers opgave, men det er nu engang en statsministers opgave at gøre rede for sine holdninger nu og da. Måske endda hans/hendes fornemmeste opgave. På det seneste har han ikke villet udvise holdninger til velfærdsreformer før det var strengt nødvendigt – og så viste han den holdning han alligevel havde haft hele tiden. Så ville han ikke tage stilling til muhammedtegningerne, hvilket helt unødvendigt derfor skabte en diplomatisk krise. Og nu vil han så ikke tage stilling når hans tro væbnere kalder danske statsborgere for landsforræddere.\nDet er jo ikke kun DFs holdninger og vederstyggelige diskurs, han skal tage stilling til, men hele hans parlamentariske grundlag. Han er regeringsleder takket være en flok mennesker, der for fleres vedkommende er dømt for racistiske udtalelser – og nu igen igen igen går over stregen.\nHan bør tage stilling i alle sager, der har potentiale til at føre til yderlige uro, men han tør ikke af frygt for at støde noge nsom helst. Den form for populisme synes jeg er usmageligt – og kun understreget af det stærk-mands-billede, som han (eller hans PR-folk) forsøger at portrættere ham som.\n10. januar 2006 at 21:17\nJamen, for Ã©n gangs skyld er jeg ikke helt uenig med dig. Jeg synes ikke, han skal sidde og kommentere på alle DFs udtalelser, men han bør helt klart tage det med i sine overvejelser, når vi snakker parlementarisk grundlag.\nBortset fra det, så tager han vel en anelse stilling, når han siger, at han ikke selv ville sige sådan noget. Og i nytårstalen snakkede han også om ‘gensidig respekt’. Problemet er, at ytringsfriheden er (blevet) så indiskutabel – og det kan visse mennesker slet, slet ikke styre. Men hvad kan vi stille op, udover at ryste på hovedet og acceptere, at demokrati og debat koster…. Og nogen gange mere end nødvendigt…\n10. januar 2006 at 21:30\nEn udtalelse om, at han ikke selv ville sige sådan noget, er netop en omgang uld-i-mund. “Jeg er ikke rabiat, men det er jo heller ikke helt løgn”.\n11. januar 2006 at 9:48\nVi er jo i bund og grund enige, så lad os fejre, at det for en gangs skyld er tilfældet. De kunne have undgået en hel del unødvendig sladder, hvis Regeringen tidligere havde været ude med noget a’la det Per Stig Møller sagde omkring nytår. Længere er den vist ikke…\n11. januar 2006 at 12:04\n… hvornår skal vi fejre?\n13. januar 2006 at 13:09\nNu vil jeg starte en debat om hunde.\nJeg synes hunde er en skændsel for samfundet, for danmark i det hele taget. jeg synes det er højst upassende at hunde skal have lov til at gå i naturen, og faktisk pisse og skide på den. Jeg bryder mig ikke om faktummet at hunde fælder og slikker på egne kønsdele. Det er svinsk, efter min mening.\nSocialdemokratisk skattestop Sejrer bompengene… igen?


EVA SOLO XO låg hældelåg 20 cm.\nMed Eva Trio-hældelåget kan du hurtigt og nemt hælde vand fra pasta eller kartofler. Hældelåget er fremstillet af rustfrit stål og forsynet med en indbygget si, som er dækket med en silikonedug. Når du hælder vandet fra slipper silikonedugen automatisk fra låget så vandet kan løbe ud gennem sien.\nXO lågene fra Eva Solo gør madlavningen lidt lettere, fordi du kan se igennem låget og holde øje med kogningen. De er en del af XO serien, som er en hårdfør professionel køkkenserie i markant og stilfuldt design. Den er skabt til at give råvarerne de optimale betingelser og gøre madlavningen til noget særligt. Lågene fås i flere størrelser. De er støbt i rustfrit stål og tåler maskinopvask.\nHæld nemt vandet fra pasta og kartofler. Hældelåget i rustfrit stål har integreret si, der er\ntildækket af en silikonedug. Når du hælder, slipper silikonen automatisk låget, så vandet kan løbe ud via sien. Låg og silikonedug kan adskilles for at lette rengøringen og tåler at komme i opvaskemaskinen.


I forlængelse af M. Goldschmidt koncernens netop afsluttede opkøb af i Folkets Hus/VEGA på Enghavevej 40 , København , Citroën Danmarks tidligere hovedsæde, Bådehavnsgade 38, København, Copenhagen International School, Stockholmsgade 59, København og Stæremosen 66, Gilleleje har koncernen netop foretaget yderligere opkøb:\nMarienbergvej 108 i Vordingborg\nDenne centralt beliggende ejendom omfatter 2.038 m 2 fordelt på kontor- og butiksarealer og er nyopført i 2009 og erhvervet af M. Goldschmidt koncernen pr. 1. januar 2012. Ejendommen er udlejet til bl.a. Sparekassen Lolland og SKAT og er nabo til Vordingborg Kulturhus med tilhørende bibliotek og musikskole. I ejendommen er p.t. et 1.270 m 2 stort butikslokale ledigt, hvor vi umiddelbart efter overtagelsen har indledt forhandlinger om udlejning til en dagligvareforretning. Vi forventer fuld udlejning straks.\nKamillevej 4 , Tårnby Sundhedshus i Kastrup\nDenne nyopførte rødstensbygning er opført i 2009 til brug for Tårnby Sundhedshus, som siden 1. juni 2009 har serviceret Tårnby kommune, og som også huser Danmarks første ”drive in” apotek. Det en moderne og funktionelt indrettet ejendom med 10 erhvervslejemål - alle langtidsudlejet til virksomheder beskæftiget inden for sundhedssektoren: tandlæge, praktiserende læge, øjenlæge, kiropraktor samt Tårnby Politi. Ejendommen er opført i 2 etager med mindre kælder og har særdeles gode adgangsforhold, elevator samt stort parkeringsareal bag ejendommen. Området er præget af boliger og i umiddelbar nærhed findes bl.a. skole, skøjtehal og svømmehal.\nStrandvejen 141 i Hellerup - forhuset\nDen tidligere Amagerbank filial er netop erhvervet af M. Goldschmidt koncernen. Denne meget smukke bolig- og erhvervsejendom er opført i 1879 med markant beliggenhed på Strandvejen i Hellerup og er overtaget af M. Goldschmidt koncernen pr. 1. januar 2012. I stueetagen og underetagen har Amagerbanken tidligere haft til huse. I forbindelse med M. Goldschmidt koncernens overtagelse er disse lokaler udlejet til Nykredit koncernen. På de øvrige etager er smukke, herskabelige lejligheder, som alle p.t. er udlejet. Der er P-pladser i gården samt parkering foran ejendommen. I forbindelse med ovennævnte erhvervelse har M. Goldschmidt koncernen endvidere overtaget Strandvejen 141A i Hellerup – baghuset.\nStrandvejen 141A i Hellerup – baghuset\nI forbindelse med erhvervelsen af Strandvejen 141 har M. Goldschmidt koncernen endvidere overtaget Strandvejen 141A. Denne boligejendom er nyopført i 2009 og indeholder 13 velindrettede ejerlejligheder med tilhørende privat underjordisk parkeringsplads. Hele ejendommen er p.t. fuldt udlejet. Ejendommen er forsynet med elevator og hovedparten af lejlighederne har egen altan eller terrasse eller adgang til have. Beliggenheden er unik – i et meget attraktivt boligområde og i gå-afstand til Strandvejens butikker, Hellerup Strand og Waterfront Shopping.\nHerstedøstervej 7 i Glostrup – det tidligere domicil for Charles Christensen Gulve\nKontor- og lagerejendommen er på knap 1.900 m 2 med 11 kontorlokaler, præsentabelt receptionsområde/showroom og opvarmet lager og velbeliggende centralt i Glostrup med god trafikal beliggenhed i forhold til Ring 3 og Roskildevej.\nFrederikssundsvej 62 A-B, 2400 København NV\nDen 5 etagers murstensejendom er erhvervet af M. Goldschmidt koncernen pr. 1. februar 2012. Den 1.300 m 2 store ejendom består af 16 lejligheder med altan mod Frederikssundsvej og 3 butikslejemål samt et baghus med 4 kontorer. Forhuset er opført i 1934 og består af 5 etager og kælder. Baghuset med elevator er opført i 1915 og består af 4 etager og en høj kælder, der kan anvendes til kontorlignende funktioner. Gårdanlægget istandsættes og der etableres bl.a. legeplads og terrasser til fælles brug for beboerne omkring gårdområdet.\nM. Goldschmidt koncernens ejendomsselskab forfølger en 2 strenget strategi, nemlig at investere i to forskellige ejendomssegmenter: anlægsejendomme og omsætnings- og udviklingsejendomme. For så vidt angår sidstnævnte sker opkøbene i forlængelse af de førnævnte og i forbindelse med, at vi p.t. gennemfører et større frasalg af en hel del af vores færdigudviklede omsætningsejendomme. Som en konsekvens heraf har vi behov for at få flere ”nye varer på hylden”, i det vi bruger 6-12 måneder på at udvikle og salgsklargøre vores omsætningsejendomme, og derfor har det været god timing at foretage de nævnte opkøb.


Hvis I har læst med på bloggen længe, ved I, at jeg altid har haft bøvl med mine negle. Jeg har bidt negle i rigtig...\nNu er det lige ved og næsten 3 år siden, jeg snakkede om OPI RapiDry her på bloggen. Hvor vildt er det lige, at det...\nNu er det ca. ved at være to uger siden, jeg smed på vores Instagram, at jeg ledte efter den perfekte nude neglelak til en...\nOktober er faktisk min yndlingsmåned. Jeg elsker efteråret, fordi det er hyggeligt, og særligt oktober er en måned, jeg altid har set frem til pga....\nBronzer Hair Care Kropspleje Lips Makeup Look Nail polish\nNu er det for alvor blevet sommer. Selvom vejret ikke altid følger med, er der nogle produkter, som er musthaves for mig, når der står...\nDet kan altså godt være, at februar kun er et par dage kortere end årets øvrige måneder, men hold da op hvor er den bare...\nHudpleje Kropspleje Lips Nail polish\nHvis du lever i 2016, så kender du sikkert til problemet; morgenløbetur, morgenyoga, smoothie, ”I woke up like this”-makeup (der virkelig tager 3 timer at...


Hvornår bliver det vores tur? - Muusmann Forlag\nForside / Livsstil / Hvornår bliver det vores tur?\nAt være ufrivilligt barnløs kan være lige så psykisk opslidende som at have en livstruende sygdom. Denne bog er en hjælpende hånd til dig, som er kvinde i fertilitetsbehandling. Dens formål er at ruste dig og din partner til at navigere i følelser som sorg, stress, skyld og skam, så du/I kommer bedst muligt igennem et krævende behandlingsforløb.\nVarenummer: 978-87-93430-17-4 Kategori: Livsstil\nHjælp til barnløse i fertilitetsbehandling\nHar med sin mangeårige baggrund som fertilitetssygeplejerske og nu som privatpraktiserende psykoterapeut en helt unik viden og erfaring omkring de psykosociale konsekvenser af barnløshed og fertilitetsbehandling. Tina har hjulpet flere end 300 kvinder, mænd og par med at mestre de udfordringer, der følger i kølvandet på netop de livsomstændigheder. Derudover underviser Tina professionelle behandlere inden for fertilitetsområdet. For yderligere information: www.tinasandager.dk.\nNår graviditeten udebliver, konfronteres mange kvinder og par med en række svære følelser og tanker.\nMåske er man misundelig og jaloux på de venner, der har børn, og som oven i købet fik to streger på testen, så snart de smed præventionen? Måske er man vred over omgivelsernes ’gode råd’ om, at man bare skal stresse mindre over barnløsheden eller tage på en ferie? Eller måske går man rundt med et gabende sort hul indeni; en angst for, at man aldrig vil blive forælder?\nAt være ufrivilligt barnløs kan være lige så psykisk opslidende som at have en livstruende sygdom. Ofte følger der en eksistentiel krise med, og hver 6. kvinde i fertilitetsbehandling udvikler en depression.\nDenne bog er en hjælpende hånd til dig, som er kvinde i fertilitetsbehandling. Den har til formål at ruste dig til at navigere i følelser som sorg, stress, skyld og skam, så du kan passe bedst muligt på dig selv igennem et krævende behandlingsforløb.\nEt særskilt kapitel er skrevet specifikt om og til manden i fertilitetsbehandling, og bogen handler også om, hvordan man som par kan holde sammen i krisen og støtte hinanden.\nBogen består af teori, casehistorier, øvelser og faktabokse og er skrevet i et letforståeligt og indlevende sprog.\nDen kan med fordel også læses af familie og venner til par, der er ufrivilligt barnløse, og af professionelle behandlere, der arbejder med denne gruppe mennesker.\nPressemeddelelse ang. forskningresultater vedr. psykologsik intervention ved barnløshed – Yoon Frederiksen\n1 visning af Hvornår bliver det vores tur?\nAnne Dorte Bybjerg Præstmark / Fertilitetssygeplejerske – 24. april 2017\nTina Sandager har skrevet en fantastisk bog henvendt til barnløse og de mennesker, som er i fertilitetsbehandling. Bogen går dybt ind i den sorg/krise, som man som fertilitetspatient kastes ud i – og beskriver med enkle og forståelige ord, hvilke følelser man ofte rammes af.\nBogen er let læselig – og Tina Sandager taler til læseren ”i øjenhøjde” og med dyb respekt. Bogen legaliserer og italesætter de følelser, der af mange patienter føles som ”forbudte” og skamfulde. Jeg er sikker på, at patienter vil nikke genkendende til det meste – og vil kunne trække vejret lettere ved tanken om, at deres sorg og følelser er ”normale” og at andre har det ligesom dem selv.\nBogen er opbygget i overskuelige kapitler – og har mange udtalelser fra klienter/patienter og fagpersoner, hvilket gør bogen let og overskuelig at læse. Der er desuden flere øvelser, som gør bogen til ”ens egen”. Som fertilitetssygeplejerske har jeg kunnet lære af hele bogen. Men kapitlet ”Sorg og barnløshed” gav mig dog en speciel oplevelse og indsigt i, hvordan vores patienters følelser jo bunder i sorg og ”hjemløs kærlighed”. Også kapitlet ”Kun for mænd” var rigtig god og oplysende. Mændene i fertilitetsbehandling bliver tit glemt lidt – og det er så godt, at der kommer mere fokus på hans følelser og hans rolle. Som fertilitetssygeplejerske kan jeg kun nikke genkendende til bogens indhold. Vi har jo desværre slet ikke tid nok i klinikken til at gå i dybden med den følelsesmæssige side af behandlingen – men jeg bruger dagligt Tina Sandagers ”guldkorn” fra hendes kurser og nu også fra bogen. Den vigtigste lære i bogen er jo, at det er SÅ normalt at være i krise og have sorgreaktioner, når det med længsel ventede barn lader vente på sig. Og at lade patienterne vide, at vi godt ved det – og at ingen følelser er forbudte, samt at hjælpe dem til at sætte ord på følelserne….gør en verden til forskel for vores patienter. Og gennem Tinas bog – har jeg absolut fået nogle rigtigt gode redskaber til at formidle dette overfor patienterne.\nJeg tænker, at bogen henvender sig til os alle! Patienter, familie, venner og professionelle. Det er et overset emne, hvilket bogen forhåbentlig kan rette op på – og dermed hjælpe de mange mennesker, som netop har brug for forståelse og anerkendelse af deres svære situation.\nMie Møller Storm DKK129.95\nVilje & håb\nLiff Olivia Bytov DKK249.95\nAnne Nim Pedersen DKK199.95


Scope - Duellen\nDavid Mann kører stille og roligt på en amerikansk landevej med de tilladte 80 kilometer i timer. Han overhaler en lastbil, der inden længe igen dukker op i bakspejlet ubehageligt tæt på. Lastbilen presser hele tiden David mere, der på sin side reagerer med en blanding af frygt og vrede, og der udvikler sig en duel på liv og død mellem de to bilister.\nMand i Cafe\nGammel Mand i bil\nMand på tankstation\nDuellen konstitueres vist nu som Steven Spielbergs spillefilmsdebut, og det er en fremragende en af slagsen, der stod som et solidt løfte for de vilde højdepunkter, som Spielberg senere hen ramte. Duellen er sikker iscenesat, kreativ i sin billedside og absolut spændende og underholdende hele vejen ... Læs anmeldelsen\nSteven Spielbergs start skud indtil det store lærrede.. Med Duellen viste Steven Spielberg hvad kunne gøre med et lille tv lowbudget. OG DET GJORDE HAN!\nHer er et godt eksempel på (måske det bedste eksempel) at man sagtens kan lave en knaldgod spændingsfilm men et ualmindeligt enkelt plot, og så oven i købet indeholde en vis form for dybere psykologiske tanker, på trods af handling er så enkel. Men uanset hvor tynd og ligetil handlingen i Duel er, s ... Læs anmeldelsen